Ramloftstue

Ramloftstue er en gammel bygningstype særegen for Gudbrandsdalen og omkringliggende strøk. 

Ei ramloftstue er en kombinasjon av ei stue (egentlig ei årestue) og et loft. Loftet ligger i den ene tverrenden av bygningen, og er bygd opp i to fulle etasjer, mens selve stua er begrenset til en etasje, åpen til mønsåsen. Loftet har sin egen møne, på tvers. En utvendig trapp fører opp til loftet.Eilert Sundt: Bygningsskik paa bygderne i Norge. 1900

Det finnes svært få ramloftstuer bevart. På Glomdalsmuseet finnes en ramloftstue fra omkring 1630 fra Stemsrud i Grue. På Maihaugen finnes to ramloftstuer, fra gårdene Lykre og Hjeltar i Skjåk.  Buggeland og Ågotnes: Maihaugen. De Sandvigske Samlinger 100 år. 1987. Hjeltarstua er Norges eldste bevarte ramloftstue og den er datert til ca. 1590.

Ei ramloftstue fra Serkland i Siljan er flyttet til Fylkesmuseet for Telemark. Anna Helene Tobiassen: Byggeskikk i norske bygder.

 Referanser 

 Litteratur 
Kristofer Visted og Hilmar Stigum: Vår gamle bondekultur. 
J.W.Cappelens forlag. Oslo 1971. Bind I . Digital bok i Bokhylla.no

Kategori:Norsk trearkitektur
Kategori:Boligbygninger